Oddny Aleksandersen

Oddny Ballo Aleksandersen (født 1942) er en tidligere, norsk politiker (Ap) som har vært fylkesordfører i Finnmark, politisk rådgiver i Justisdepartementet og statsråd under Gro Harlem Brundtlands regjering på begynnelsen av 1990-tallet.

Hun var personlig rådgiver i Justisdepartementet i 1981, fylkesvaraordfører i Finnmark 1984–1987 og fungerende fylkesordfører 1986–1987. Som fylkesordfører bidrog hun til innføring av flere varige virkemidler i Finnmark, blant dem avskriving av studielån. I 1992-1993 var hun administrasjonsminister i Gro Harlem Brundtlands tredje regjering. 

Aleksandersen er utdannet cand.mag. med storfag i statsvitenskap fra Universitetet i Tromsø, norsk og historie grunnfag fra Norges lærerhøgkole i Trondheim og lærerutdanning fra Nesna lærerhøgskole. 

Hun startet sin yrkeskarriere som lærer i Kirkenes, deretter fulgte flere år som programsekretær ved NRK Finnmark. Etter perioden som statsråd gikk hun tilbake til sin stilling som rådgiver innen videreutdanningsfeltet ved Universitetet i Tromsø.80 års omtale i Aftenposten 5. februar 2022

Hun er datter av fisker og forretningsdrivende Thoralf J. Ballo (1916- 2008) og lærer og forretningsdrivende Oddbjørg, f. Marthinussen (1917-2009).

Referanser


 Eksterne lenker 



Kategori:Norske administrasjonsministre
Kategori:Ap-statsråder
Kategori:Statsråder i Regjeringen Brundtland III
Kategori:Politiske rådgivere fra Arbeiderpartiet
Kategori:Fylkesordførere i Finnmark
Kategori:Ap-politikere i Finnmark
Kategori:Personer fra Vadsø kommune
Kategori:Fylkesordførere fra Ap